
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 362 

5 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άρση κήρυξης έκτασης 5.987 στρεμμάτων επί περιμέ¬ 
τρου 6.687 στρεμμάτων στις θέσεις «Βίγγλα - Σει¬ 
ράς - Βάρδια - Ελιές και Αλογοβορός» κοινότητας 

Ελαφονήσου. 1 

Κήρυξη ως αναδασωτέας έκτασης εμβαδού 0,113 
στρ. στη θέση «Κορδέλα Παντόπουλου» περιφέρει¬ 
ας Δ.Δ. Αγριοβοτάνου, Δήμου Αρτεμισίου, του Νο¬ 
μού Εύβοιας. 2 

Τροποποίηση ρυμοτομικού σχεδίου στο Ο.Τ. Γ1107 

της 9ης Π.Ε. Δήμου Αρτέμιδος, Ν. Αττικής. 3 

Άρση υφισταμένης ασυμφωνίας ρυμοτομικού σχε¬ 
δίου Μυτιλήνης στην οδό Αγ· Νικολάου στη Μυτιλήνη. 4 


ΑΠΟΦΑΣΕΙΣ 

Αριθ. 1666π.ε. (1) 

Άρση κήρυξης έκτασης 5.987 στρεμμάτων επί περιμέτρου 
6.687 στρεμμάτων στις θέσεις «Βίγγλα - Σειράς - Βάρ¬ 
δια - Ελιές και Αλογοβορός» κοινότητας Ελαφονήσου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 38 παρ. 1, 41 παρ. 1 του Ν. 
998/1979 «Περί προστασίας των δασών και δασικών εν γένει 
εκτάσεων της χώρας» και αρθρ. 1 παρ. 8 του Ν. 3208/2003. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τις γενικές αρχές περί ανακλήσεως διοικητικών πρά¬ 
ξεων. 

4. Την υπ’ αριθμ. 86004/1637/4.6.1987 απόφαση του 
Υφ/γου Γεωργίας με την οποία έγινε αποδεκτή η γνωμο¬ 
δότηση υπ’ αριθμ. 417/1987 της Συνέλευσης των προϊ¬ 
σταμένων των Νομικών Δ/νσεων σχετικά με την άρση κή¬ 
ρυξης εκτάσεων ως αναδασωτέων. 

5. Την υπ’ αριθμ. 709/20.1.2005 απόφαση της Γ εν. Γ ραμ- 
ματέας Περιφέρειας Πελοποννήσου «Ανάθεση αρμοδιο¬ 
τήτων και ασκήσεως αυτών κατ’ εντολή μας». 


6. Την υπ’ αριθμ. 1386/9.10.1998 απόφαση του Γενικού 
Γραμματέα Περ/ρειας Πελοποννήσου «κήρυξη αναδασω¬ 
τέας έκτασης» 5.987 στρεμμάτων επί περιμέτρου 6.687 
στρεμμάτων στις θέσεις «Βίγγλα-Σειρός-Βάρδια-Ελιές 
και Αλογοβορός» κοινότητας Ελαφονήσου . 

7. Την υπ’ αριθμ. 1894/3.12.2004 αναφορά του Δασαρ¬ 

χείου Μολάων από την οποία προκύπτει ότι έχει αποκατα¬ 
σταθεί η καταστραφείσα δασική βλάστηση εμβαδού 
5.635 στρεμμάτων, όπως εμφανίζεται στο από 2.12.2004 
τοπογραφικό διάγραμμα (σε απόσπασμα χάρτη Γ.Υ.Σ. 
Κλίμακας 1:15.000 εκδόσεως Γ.Υ.Σ. έτους 1965) με στοι¬ 
χεία 1,2,3.9,Ε,Δ,Γ,Β,Α,1 και Ζ,Η,Θ,ΙΟ,Ζ, ως αναδα¬ 

σωτέας που έγινε με την απόφαση του Γενικού Γ ραμμα¬ 
τέα Περ/ρειας Πελοποννήσου υπ’ αριθμ. 1386/9.10.1998 
«κήρυξη αναδασωτέας έκτασης» 5.987 στρεμμάτων επί 
περιμέτρου 6.687 στρεμμάτων στις θέσεις «Βίγγλα-Σει- 
ρός-Βάρδια-Ελιές και Αλογοβορός» κοινότητας Ελαφο¬ 
νήσου. 

8. Το υπ’ αριθμ. 2119/29.11.2004 έγγραφο της κοινότη¬ 
τας Ελαφονήσου. 

9. Τη γραπτή εισήγηση της Δ/νσης Δασών Ν. Λακωνίας 
που υποβάλλεται σε εκτέλεση της υπ’ αριθμ. 449/ 
18.2.2005 δ/γήςτης Δ/νσης Δασών Περ/ρειας Πελ/νήσου, 
αποφασίζουμε: 

α) Ανακαλούμε την υπ’ αριθμ. 1386/9.10.1998 απόφαση 
του Γενικού Γραμματέα Περ/ρειας Πελοποννήσου για 
έκταση των 5.635 στρεμμάτων όπως προσδιορίζεται στο 
από 2.12.2004 τοπογραφικό διάγραμμα (σε απόσπασμα 
χάρτη Γ.Υ.Σ. Κλίμακας 1:15.000 εκδόσεως Γ.Υ.Σ. έτους 
1965) με στοιχεία 1,2,3,9,Ε,Δ,Γ,Β,Α,1 του Δασαρχείου Μο¬ 
λάων και αποτελεί αναπόσπαστο μέρος της παρούσης. 

β) Για την έκταση των 352,00 στρεμμάτων που κατε- 
στράφησαν από πυρκαγιά στις 13.10.2001 και προσδιορί¬ 
ζεται στο ίδιο ως άνω επισυναπτόμενο τοπογραφικό διά¬ 
γραμμα με στοιχεία Α,Β,Γ,Δ,Ε,Ζ,Η,Θ,11,Α εξακολουθεί να 
ισχύει η υπ’ αριθμ. 1386/9.10.1998 απόφαση του Γενικού 
Γ ραμματέα Περ/ρειας Πελοποννήσου. 

β) Από τις διατάξεις της απόφασης αυτής δεν προκα- 
λείταιδαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 8 Μαρτίου 2005 
Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

Αριθ. 952 (2) 

Κήρυξη ως αναδασωτέας έκτασης εμβαδού 0,113 στρ. στη 
θέση «Κορδέλα Παντόπουλου» περιφέρειας Δ.Δ. 
Αγριοβοτάνου, Δήμου Αρτεμισίου, του Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τιςδιατάξειςτωνάρθρων24παρ. 1 και117παρ.3του 
Συντάγματος. 

2. Τις διατάξεις του Ν. 2503/1997 «Διοίκηση- Οργάνω¬ 
ση- Στελέχωση της Περιφέρειας κ.λπ.». 

3. Τις διατάξεις του Ν. 998/1979 « Περί προστασίας των 
δασών και των δασικών εν γένει εκτάσεων της χώρας», 
όπως τροποποιήθηκαν με τον Ν. 3208/2003 και συγκεκρι¬ 
μένα: 

α) του άρθρου 41 παρ. 1, 

β) του άρθρου 38 παρ. 1. 

4. Τις διαταγές του Υπουργείου Γεωργίας με αριθμ.: 

α) 160417/1180/8.7.1980, 

β) 182447/3049/24.9.1980 

5. Την υπ’ αριθμ. 330/28.2.2005 πρόταση του Δασαρ¬ 
χείου Ιστιαίας από την οποία προκύπτει ότι η έκταση που 
αναφέρεται στο θέμα είχε κατά το χρόνο καταστροφής 
της που έγινε από παράνομη εκχέρσωση κατά την θερινή 
περίοδο του 2002, από τον Ευστάθιο Τσιαρτσιανίδη του 
Γεωργίου, κάτοικο Ν. Φιλοθέης Αθηνών, Δασικό χαρα¬ 
κτήρα κατά την έννοια του άρθρου 3 παρ. 1 του Ν. 
998/1979,όπως τροποποιήθηκε με τον Ν. 3208/2003, κα¬ 
λυπτόμενη από βλάστηση αειφύλλων - πλατύφυλλων 
(υπόροφος δάσους χαλεπίου πεύκης) και ως εκ τούτου ε¬ 
πιβάλλεται η κήρυξή της ως αναδασωτέας. 


6. Την υπ’ αριθμ. 700/3.3.2005 αναφορά και σύμφωνη 
γνώμη της Δ/νσης Δασών Ν. Εύβοιας, αποφασίζουμε: 

Κηρύσσουμε ως αναδασωτέα, την Διακατεχόμενη δασι¬ 
κή έκταση, εμβαδού 0,113 στρ. στη θέση «Κορδέλα Πα¬ 
ντόπουλου», περιφέρειας Δ.Δ. Αγριοβοτάνου, Δήμου Αρ¬ 
τεμισίου με σκοπό, αφ’ενός μεν τη διατήρηση του δασικού 
της χαρακτήρα, ώστε να αποκλειστεί η διάθεσή της για άλ¬ 
λο προορισμό, αφ’ ετέρου δε την επαναδημιουργία της 
δασικής βλάστησης με φυσική ή τεχνητή αναγέννηση. 

Προσδιορίζεται από τα στοιχεία Α-Β-Γ-Δ-Α όπως φαίνε¬ 
ται στο συνημμένο διάγραμμα το οποίο αποτελεί αναπό¬ 
σπαστο μέρος της αποφάσεως αυτής και έχει όρια : 

Ανατολικά: Με διακατεχόμενο δάσος Αγριοβοτάνου. 

Δυτικά: Με διακατεχόμενο δάσος Αγριοβοτάνου. 

Βόρεια: Με οικία. 

Νότια: Με Κοινοτικό δρόμο . 

Η απόφαση αυτή ισχύει από της κοινοποιήσεώς της αρ- 
μοδίως και προ της δημοσιεύσεώς της στην Εφημερίδα 
της Κυβερνήσεως. 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60 ) ημερών, που 
αρχίζει από την επομένη της δημοσίευσής της (άρθρο 46 
Π.Δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 22 Μαρτίου 2005 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

ΤΟΠΟΓΡΑΦ1ΚΟ ΔΙΑΓΡΑΜΜΑ 

Διακατεχόμενου δάσους Χαλεπίου πεύκης στη θέση «Κορδέλα Παντόπουλου» περιοχής 
δημοτικού διαμερίσματος Αγριοβοτάνου, Δήμου Αρτεμισίου-Ν. Εύβοιας που εκχερσώθηκε 
παράνομα για λογαριασμό του Ευσταθίου Τσιαρτσιανίδη κάτοικου Αθηνών και προ- 
τείνεται να κηρυχθεί ως αναδασωτέο . Εμβαδού (Α , Β ,Γ,Δ,Α) = 113,00.τ.μ 

Αριθμ. 6074/416/03/05 (3) 

Τροποποίηση ρυμοτομικού σχεδίου στο Ο.Τ. Γ1107 της 
9ης Π.Ε. Δήμου Αρτέμιδος, Ν. Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους» όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης, Τροποποίηση διατάξεων για την 
Πρωτοβάθμια αυτοδιοίκηση και την περιφέρεια και άλλες 
διατάξεις», (Φ.Ε.Κ. 90/τ.Α./13.6.1994) καιτιςόμοιεςτου Ν. 
2240/1994 «Συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις» (Φ.Ε.Κ. 153/Α/ 
16.9.1994) με τις οποίες ιδρύθηκαν οι Νομαρχιακές Αυτο¬ 
διοικήσεις. 

3. Του ισχύοντος Οργανισμού Εσωτερικής Λειτουργίας 
των Υπηρεσιών της Νομαρχιακής Αυτοδιοίκησης Ανατ. 
Αττικής (Φ.Ε.Κ. 400Β/1995). 

■ 4. Τις διατάξεις του Α.Ν. 314/1968, όπως τροποποιήθη¬ 
καν και συμπληρώθηκαν με το Ν.Δ. 1018/1971. 

5. Τις διατάξεις του Π.Δ. 183 Φ.Ε.Κ. 70 Α/1986 περί 
εγκρίσεως τροποποιήσεων σχεδίων πόλεων. 

6. Την υπ’ αριθμ. 190/2004 απόφαση του Δημοτικού 
Συμβουλίου Αρτέμιδος και την επικαιροποίηση αυτής με 
αρ. 221/2004. 

7. Το πρακτικό 7 της 2ης Συνεδρίας της 27.1.2005 του 
ΣΧΟΠΝΑΑ. 


8. Τις διατάξεις του Ν. 3044/2002 (Φ.Ε.Κ. 197Α/ 
27.8.2002) άρθρο 10, παρ. 1 και 4. 

9. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2081/1992 
(Φ.Ε.Κ. 154Α) και το γεγονός, ότι από τις διατάξεις αυτής 
της απόφασης δεν προκαλείται δαπάνη εις βάρος του δη¬ 
μοτικού προϋπολογισμού. 

10. Την υπ’ αριθμ. 6074/416/03/05 εισήγηση της υπηρε¬ 
σίας μας, αποφασίζουμε: 

Την τροποποίηση του ρυμοτομικού σχεδίου του Δήμου 
Αρτέμιδος, με τη διάνοιξη οδού πλάτους 4,0 μ. εντός του 
Ο.Τ. Π107 στην Π.Ε. 7.8.9, έτσι ώστε να δημιουργηθούν 
δύο οικοδομικά τετράγωνα, όπως απεικονίζεται στο συ¬ 
νημμένο τοπογραφικό διάγραμμα. 

Κατά της παρούσης επιτρέπεται η υποβολή προσφυγής 
στο Γ ενικό Γ ραμματέα Περιφέρειας μόνο για παράβαση 
Νόμου σύμφωνα με τις διατάξεις της παραγράφου 12του 
άρθρου 18 του Ν. 2218/1994 μέσα σε αποκλειστική προ¬ 
θεσμία 30 ημερών από της δημοσιεύσεως της παρούσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 21 Μαρτίου 2005 

Ο Νομάρχης 
ΛΕΩΝΙΔΑΣ ΚΟΥΡΗΣ 

Αριθ. 163 (4) 

Άρση υφιστάμενης ασυμφωνίας ρυμοτομικού σχεδίου 
Μυτιλήνης στην οδό Αγ. Νικολάου στη Μυτιλήνη. 

Ο ΝΟΜΑΡΧΗΣ ΛΕΣΒΟΥ 

Εχοντας υπόψη: 

1) Τις διατάξεις του άρθρου 6 του από 17.7.1923 Ν.Δ. 
και του Π.Δ.της 18.10.1925 «περί τρόπου διορθώσεως 
ασυμφωνιών κ.λπ.» όπως τροποποιήθηκε με το Β.Δ. της 
10.5.1958. 

2) Το ρυμοτομικό σχέδιο της Μυτιλήνης που έχει εγκρι- 
θείμετο Π.Δ.της 10.2.1928 και αναθεωρήθηκε με το Π.Δ. 
2.9/5.12.1988 ΦΕΚ 869 Δ'. 

3) Την από 11.1.2005 αίτηση του μηχανικού Ιωάννου 
Αβαγιανού, καθώς και το τοπογραφικό σχεδιάγραμμα 
του ιδίου, μετο οποίο επισημαίνεταιη ασυμφωνία μεταξύ 
του ισχύοντος ρυμοτομικού σχεδίου και της υφιστάμενης 
πραγματικής κατάστασης στη οδό Αγ. Νικολάου 3 στη 
Μυτιλήνη. 

4) Την από 20.1.2005 εισήγηση του Τμ. Πολεοδομικών 
Σχεδίων και Κανόνων της Υπηρεσίας. 


5) Την θετική γνωμοδότηση του Συμβουλίου Χ.Ο.Π. του 
Νομού όπως αυτή εκφράζεται μετο Πρακτικό 1 /21.1.2005, 
θέμα 3ο, αποφασίζουμε: 

Αίρουμε την υφιστάμενη ασυμφωνία μεταξύ του ισχύο- 
ντος ρυμοτομικού σχεδίου και της υφισταμένης πραγμα¬ 
τικής κατάστασης στην οδό Αγ. Νικολάου, στη Μυτιλήνη, 
μεταθέτονταςτηνρυμοτομικήγραμμή, απότη θέση 11-33 
στη θέση 11-4-32-33 δηλαδή 0,45μ. εσώτερο, της καθορι¬ 
σμένης Ρ.Γ. πάνω στον υφιστάμενο τοίχο περίφραξης, 
όπως φαίνεται στο τοπογραφικό διάγραμμα που έχει θε¬ 
ωρηθεί από τον Προϊστάμενο της Υπηρεσίας και συνο¬ 
δεύει την απόφαση αυτή. Η μεταφορά αυτή της Ρ.Γ. λει¬ 
τουργεί προς όφελος του δρόμου. 

Η απόφαση αυτή δεν επιβαρύνει τον Κρατικό Προϋπο¬ 
λογισμό ούτε το Δήμο Μυτιλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 21 Ιανουάριου 2005 

Ο Νομάρχης 
ΠΑΥΛΟΣ ΒΟΓΙΑΤΖΗΣ 

